Hin árlega Faxagleði Hestamannafélagsins Faxa var haldin á Miðfossum á laugardaginn . Faxagleðin tókst vel , veðrið var gott og ágæt þátttaka eða um 70 keppendur í firmakeppninni en um 30 voru skráðir í kappreiðar . 130 einstaklingar og fyrirtæki styrktu keppnina . Keppnin var geysispennandi og mikið af góðum hestum . Segja má að Skagamenn hafi örlítið stolið senunni en þeir tóku fyrsta sætið í bæði karla og kvennaflokki og Ólafur Guðmundsson frá Akranesi sem vann karlaflokkinn vann einnig bjórtöltið og brokkið . Þriðja árið í röð var nú keppt í Kóktölti og Bjórtölti og er þetta orðnar mjög vinsælar keppnisgreinar , en 18 börn og unglingar kepptu í kóktöltinu en 19 fullorðnir í bjórtöltinu og var mikill keppnishugur í mannskapnum . Á myndinni eru Klara Sveinbjörnsdóttir og Þytur sem lentu í þriðja sæti í barnaflokki . Ljósm. Ragnheiður Sveinbjörnsdóttir .